DJ Yanko Král

**DJ Yanko Kral** (* 21. január 1983, Česko-Slovensko) začínal ako hip hopový diskdžokej (DJ), bývalý člen skupiny H16. V skupine pôsobil ako koncertný DJ a jeho scratche sa nachádzajú aj na albumoch H16. Je autor mixtapov: *Thug errčite vol. 1* a *[[Thug errčite vol. 2]]* a množstva ďalších mixovaných setov. 

## Hudobná kariéra
V roku 2003 spoluzaložil skupinu H16, ktorú na začiatku tvoril on, reperi Otecko Majk Spirit a producent Abe (Grimaso, Cigo a Billy Hollywood sa pripojili neskôr). V lete 2003 vydali skladbu „Nech ti nejebe“, kde v refréne bolo počuť Yankove scratche. V roku 2004 sa nachádzali jeho scratche na prvom EP od H16, *[[Jednašeska ftvojom klube]]*.

V apríli 2006 vydal svoj prvý mixtape *Thug errčite vol. 1*, kde namixoval do jedného setu prevažne americké skladby. Album odrážal vtedajšiu popularitu amerického južanského rapu a crunku. Tiež propagoval vtedy pripravovaný debutový album H16 *[[Kvalitný materiál]]*, ktorý vyšiel v tom istom roku a v štyroch skladbách sa na ňom nachádzali jeho scratche.

V roku 2007 vydal svoj druhý mixtape *[[Thug errčite vol. 2]]*, ktorý mal odlišný koncept. Yanko dal na tomto mixtape dokopy poväčšine prebraté inštrumentálne skladby, cez ktoré urobili hostia ako H16, Vec, Boy Wonder, Nironic, Supercrooo a Turbo T nové skladby.

Začiatkom roka 2008 sa objavil na Vecovom albume *[[Funkčný veterán]]* v skladbe „Rošáda“ netradične ako hosť za mikrofónom spolu s ďalšími DJmi a producentmi. Taktiež na druhom albume H16 *[[Čísla Nepustia]]* urobil scratche v skladbách „Intro“ a „Staré časy“.

Okolo roku 2010 sa začal vo svojich setoch a na akciách zameriavať viac na elektronické hudobné žánre. 

Jeho sety už zdaleka nepozostávajú z hip hopu. Yanko Kral mixuje crossover house music, bass music, garage, 2 step a rôžnych elektronických žánrov.

Od roku 2014 začal vysielať na Rádiu_FM spolu s Galagerom program Scéna_FM, ktorý od 2021 vedie sám a príležitostne s ním moderuje Hugo Hypetrain. 

V relácii Scéna_FM sa venuje ako novej, tak aj staršej klubovej hudbe spolu s rôznymi hosťami a live DJ setmi.

Počas festivalovej sezóny vystupuje na popredných domácich festivaloch ako napr. Grape, Pohoda, Uprising a pod. V roku 2015 založil v Bratislavskom Nu Spirit Clube svoju rezidentnú akciu „Tlak“. Po tom ako Nu Spirit Club ukončil svoje pôsobenie v marci 2018, sa „Tlak“ presúva po rôznych kluboch v Bratislave.

V roku 2018 zakladá spolu s Gabbanom a Subtensionom DJ-skú a producentskú školu LFO, kde je aj lektorom.

## Diskografia
### Mixtapy (sólo)
* 2006: *Thug errčite vol. 1*
* 2007: *[[Thug errčite vol. 2]]*
*2012: Europa2 Minimix
*2013: Grape Festival live mix
*2013: Yanko Kral & Stame Back2Back Session
*2013: Yanko Kral @ Durvacrew Art House (video)
*2013: Europa 2 Mixlab
*2014: Radio RM live Dj set @ Popo FM
*2014: Dj set @ Scena_FM
*2015: Whut! feat. B.Visible, Dj Crum
*2015: DJ Yanko Kral v Rane na eFeMku
*2015: Tlak Tape
*2016: Silvester Mix
*2017: Mix SK Hudby pre Radio_FM
*2018: Tlak @ Sun Deck (video)
*2019: Letny Mix Radio_FM
*2019: Letny Mix Radio_FM #2
*2019: Update Mix vol. 3 (video)
*2020: Kvant Light Sessions (video)
*2020: Mix 4 Radio_FM
*2020: Letny Mix Radio_FM

### Mimoalbumové skladby
(zoznam zahŕňa skladby, kde DJ Yanko Král hosťoval alebo robil scratche)

#### 2003
* H16
: „Nech ti nejebe“ (prod. Abe; scratch: DJ Yanko Král)

#### 2004
* H16 – *[[Jednašeska ftvojom klube]]*
: 01. „Intro“ (prod. Otecko; scratch: DJ Yanko Král)
: 02. „Jednašeska ftvojom klube“ (prod. Grimaso; scratch: DJ Yanko Král)
: 06. „Jednašeska ftvojom klube (radio)“ (prod. Grimaso; scratch: DJ Yanko Král)

#### 2006
* H16 – *[[Kvalitný materiál]]*
: 01. „Intro“ (prod. Abe; scratch: DJ Yanko Král)
: 02. „Nech ti nejebe 2“ (prod. Otecko; scratch: DJ Yanko Král)
: 04. „Idem si svoje“ (prod. Grimaso; scratch: DJ Yanko Král)
: 15. „Nasávaj ten dym“ (prod. Grimaso; scratch: DJ Yanko Král)

#### 2008
* H16 – *[[Čísla Nepustia]]*
: 01. „Intro“ (prod. Grimaso; scratch: DJ Yanko Král)
: 13. „Staré časy“ (prod. Otecko; scratch: DJ Yanko Král)
* Vec – *[[Funkčný veterán]]*
: 15. „Rošáda (bonusisko)“ (ft. Roman Zámožný, DJ Yanko Král, Dalib Skwely, DJ Jazzy, Abe, Grimaso, Viktor Hazard & NY Kolaj) (prod. Otecko & Vec)

#### 2012
* Haf & Beyuz - *Blázon čas*
: 04. „Omietkový démon“ (ft. Miško Turza) (prod. Beyuz; scratch: DJ Yanko Král)

#### 2013
* H16 - *[[Rýmy, hudba a boh]]*
: 01. „Intro“ (prod. Grimaso; scratch: DJ Yanko Král)

## Referencie

Kategória:Osobnosti z Bratislavy
Kategória:Slovenskí dídžeji
Kategória:H16